Отчетен доклад

За дейността на НЧ „ Истикбал-1900г.” гр. Провадия

За периода 2021 г.

Уважаеми членове и симпатизанти,

на читалище” Истикбал – 1900г., добре дошли на отчетно – изборното събрание на читалището . Всички знаем , че от 2020 г. навлязохме в един съвсем различен и нов период не само в дейностите и културния живот на читалищата , а като цяло в живота ни . Съобразявайки се с указанията ,заповедите и правилата на Министерството на здравеопазването и Министерството на културата ,годината 2021 г. премина в напрегната и в много необичайна атмосфера – Ковид 19 . За тези ,които не са запознати с историята на читалището да ви представим кратка история за него , за да се предава от поколения на поколения . Читалището е основано през 1900г. , културно- просветно средище,развива културно – масова , информационна ,образователна , библиотечна,доброволческа и социални дейности. По закона на читалищата ,всяка година до края на месец март се провеждат отчетни събрания, а през три години отчетно- изборно . Читалището се състои от 5 членно читалищно настоятелство с дългогодишния председател – Гьонюл Азис ,секретар –Назик Кямил и членове –Ашкан Кемалова, Виждан Руфат и Белма Ибрямова. Проверителната комисия се състои от 3-ма члена с председател Севжан Расимова и членове Вилдан Амзова и Файзе Халилова.

През 60 -те години читалището е било закрито и са взети всички книги ,музикални инструменти и носии на самодейци . През 1992г. със съдействието на група интелектуалци и дейци на турското читалище , д-р Гюлдерян Айрединова , учителката по турски език- Хабибе Хаджиева ,учителите Руфат Бейтула и музиканта Рушен Вебат се възстановява отново дейността му и се прави първата пререгистрация в окръжен съд гр.Варна от тогавашния новоизбран председател на ЧН, Руфат Бейтула, Четин Арабов и новоназначеният секретар – библиотекар Назик Кямил. Провеждат се много културни мероприятия ,дейности ,празнуват се всички бележити дати и празници. От дарения и закупените нови книги се обогатява библиотечния фонд и от 700 тома книги получени от градското читалище „Алеко Константинов „,като първоначално дарение ,края на 2021 г. библиотеката вече разполага с 5209 тома книги.

През 2021г. в създалата се пандемична обстановка от „ Ковид 19”основната дейност бе библиотечната . Въпреки трудностите през цялата година читалището не затвори врати за посетители и читатели.Спазваха се най- прецизно всички указания на Министерството на здравеопазването и Мин. на културата. Системно се дезинфекцираха всички помещения , достъпни места и предмети в читалището, задължителното използване на маски в помещението. На болни и възрастни хора им се доставяха книги за четене по домовете им ,необходимост от закупуване на лекарства , основни храни и други .Що се касае за празниците през годината ,общо взето беше пасивна и тъжна година . През годината имаше много болни от вируса ,много от хората вече се страхуваха да се срещат с повече от двама души. Някои от близки и познати членове и симпатизанти не са и сред живите за жалост. Провеждахме онлайн представяне на турски и български откъси от разкази , поезия от известни писатели ,като Елиф Шафак,Светлозар Желев ,музикални поздравления от най-добрият ни музикант Айдън Исмаил,който свири на турския инструмент- САЗ и много уважаваната ни певица Бахтишен Азис . Към кръжока по изобразително изкуство с ръководител г-жа Виждан Руфат ,5 деца до 11г. възраст : Айлин Осман ,Александър Христов,Елиза Ризаева ,Селчин Халил, Нилейна Неждай –участваха в конкурс организиран от читалище „ Алеко Константинов " „Книгата позорец към света-2021г. „ .Те получиха грамоти и подаръци.

Организирахме няколко похода сред природа с деца и възрастни и това начинание много се хареса от възрастни и деца в напрегнатото ново време за всички нас.През лятото за 7-ми пореден път организирахме Международен морски лагер с деца и възрастни, група от 48 души .В красивия исторически град Чанаккале , Р. Турция 8 незабравими дни разгледхаме много интересни паметници ,музеи ,възстановки от от Първата световна война през 1915 г.

През месец декември , Турският Генерален Консул в гр.Бургас в лицето на г-жа Синем Гюзел ни удостои с посещението си в читалище” Истикбал-1900г .” Срещата ни мина в топла приятелска атмосфера . Ученици от СУ „Димитър Благоев „ и ПГСС „Земя „получиха ,като дарение ученически пособия ,а най-малките дечица, придружени от родителите си бяха зарадвани от книжки за рисуване ,моливи и играчки . Библиотеката при читалището се снабди с над 200 тома турска литература за деца и възрастни,като безвъзмездно дарение. Всички останахме много благодарни,доволни и приятно изненадани от тази среща ,като си пожелахме за напред отново да организираме такива срещи.

През 2021 г . благодарение на поредната субсидия от 800.00лв от Община Провадия,бяха закупени 57 тома детска и художествена литература за възрастни . По програма „ Българските библиотеки- съвременни центрове за четене и информираност” 2021.от Министерството на Културата, библиотеката кандидатства за допустимите 5000 .00 лв . и бе одобрена за 3999.97лв. за ,която сума се закупиха 243 тома книги и с търговската отстъпка от 27 тома книги . Благодарение на наши редовни читатели ,като Валентин Трифонов, Суна Чакърова, Цветелина…………………..

получавахме още дарения от книги ,които с огромна радост се четяха от любознателните ни читатели . Настоятелството на читалището най – сърдечно им благодари за редовното им посещение в тези трудни времена на пандемия и за непрестанния им интерес към книгите и дейностите на читалището. Всички новозакупени и подарени ,постъпили по какъвто и повод книги от граждани се описват в инвентарната книга на библиотеката , извършва се каталогизация на всеки том и се предоставя за достъп на нетърпеливите читатели по библиотечните стелажи. През 2021 г . регистрираните читатели в библиотеката на Читалище „Истикбал-1900” са общо 106,за жалост от тях деца до 14 год. възраст са само 24 души.

Музейната сбирка към читалището се поддържа системно, продължаваме да получаваме различни дрехи и предмети от бита на старото ни поколение . Нареждат се изложби от интересните ръчно изработени дамски и мъжки ризи и интересни кърпи останали от прабабите ни.

Материалната база към читалището също е в много изряден и поддържан вид . Ежедневно се проветряват и се дезинфекцират помещенията не само по време на пандемия . През годините не са правени ремонти ,тъй като през 2018г . беше направен основен ремонт и обзавеждане на читалищната сграда и помещенията в нея .Единствено се закупиха нови стелажи за постъпилата нова литература .В читалището има 4 компютъра , 1 принтер със скенер,1 лаптоп.В библиотеката работи 1 лице със завършен квалификационен библиотекарски курс .

Да се надяваме да се нормализира живота през следващата година.Да се върнем през онова време ,когато наистина празниците ни бяха празници –с песни ,танци и веселби .Да участваме в конкурси , лагери , литературни вечери и фестивали .

Читалището е място за културния живот на малки и големи ,да бъдем още по- сплотени и заедно да въвеждаме новости в напрегнатото ежедневие.